मुखर्जी ने कहा कि दोनों देशों के बीच द्विपक्षीय कारोबार को बढ़ाने की कोशिशें की जा रही हैं। दोनों देशों के बीच 2013-14 के बीच 68.31 करोड़ डॉलर का द्विपक्षीय कारोबार हुआ। 2003 से 2013 के बीच भारत की करीब 17 कंपनियों ने अफगानिस्तान में 1.7 करोड़ डॉलर का निवेश किया। मुखर्जी ने कहा, अफगानिस्तान में और निवेश करने के लिए भारत कंपनियों को प्रोत्साहित करेगा। राष्ट्रपति भवन परिसर के भीतर द्वारका सूट में ठहरे गनी ने कहा कि राष्ट्रपति भवन में ठहरने का निमंत्रण उनके लिए अद्वितीय सम्मान की बात है।